lflage/wiki-talks huggingface dataset:
Keskustelu mallineesta:Vesa-Matti Loiri

message: Kommentoin Raid5:n muokkausyhteenvedon osaa "﹫luurankosoturi ”lisätty hahmot ja diskografia” – roolihahmot musiikkinavigaatiossa → ilmeisesti mallineen aihealueen laajennus." Kyllähän tämä navigaatio aiemminkin oli enemmän kuin musiikkinavigaatio, sillä tämän nimi on pelkästään Vesa-Matti Loiri eikä mikään Vesa-Matti Loirin diskografia ja tässä navigaatiossa oli jo ennen muokkaustani linkki Loirin filmografiaan. Luurankosoturi(…∴… • ­­­­­­­­-=≡ • ~≈) 4. kesäkuuta 2023 kello 20.14 (EEST)
replies: text: Jos linkki filmografiaan tekee mallineesta monikäyttöisen, niin se oli silloin enemmän kuin pelkkä musiikkinavigaatiomalline. Siinä tapauksessa voi myös uuden luokan lisätä. Muutin aihealueen musiikista taiteeseen, aihealueen väri pysyi samana, joten se oli ainoastaan koodimuutos. En ottanut kantaa muokkausyhteenvedossani mallineen käyttötarkoituksen rajaamiseen, nyt kehityssuunta on selvä. raid5 4. kesäkuuta 2023 kello 21.00 (EEST)
thread_title:  Muokkausyhteenvedon kommentointi
Keskustelu:Gogo’s Crazy Bones

message: Mahtaako tämä lähteetön artikkeli, joka on enemmänkin luettelo, olla merkittävä? --Linkkerpar⚡ 5. kesäkuuta 2023 kello 22.26 (EEST)
replies: text: Nämä olivat Suomessakin tosi iso ilmiö 2000-luvun vaihteessa, ja muovimölleröitä myytiin jokaisella Kymppikioskilla ja Ärrällä. Pikaisesti vilkaistuna löytyi ainakin aika laaja Helsingin Sanomien juttu, minkä lisäksi kaivelin Iltalehden arkistosta aukeaman kokoisen ilmiöartikkelin "Nyt puree GoGo-mania!" (9.10.1999). Varmastikin aihetta on käsitelty aikanaan lähteissä enemmänkin, mutta useimpia ajan paperilehtiä ei ihan helposti löydy verkosta. Ilmiö ei myöskään rajautunut pelkästään Suomeen, ja englanniksikin lähteitä varmaankin olisi etsivälle. Aihe olisi artikkelissa tärkeä kontekstoida (ilmiö 2000-luvun vaihteessa Suomessa ja maailmalla), minkä lisäksi siinä voisi tiiviisti käsitellä valmistajaa ja yleisluonteisti hahmojen piirteitä (nimettyjä muovinpalasia). Silloin se minusta ajaisi hyvin asiansa tiiviinä kuvauksena lelu- ja ilmiöhistoriasta. Lähteetön luettelo osana artikkelia ei vaikuta minusta tällaisenaan tarpeelliselta. --Sakramentti-Jaakko (keskustelu) 5. kesäkuuta 2023 kello 23.49 (EEST)
replies: text: :Hei, sain sähköpostiini viestin tämän artikkelin merkittävyyden kyseenalaistamisesta ja pyydettiin ottamaan kantaa, koska loin vanhemmalla käyttäjällä alkuperäisen artikkelin. Vaikka artikkeli ei ole kovin hyvä niin mielestäni se on merkittävä, koska muun kielisissä Wikipedioissa on artikkeleita samasta lelubrändistä ja tämä oli todella iso ilmiö 2000-luvulla niin kuin Jaakko aiemmin totesi. Artikkelin voisi tosiaan kirjoittaa mielestäni ihan uudelleen, jos vaan joku osaisi. --Uksiii (keskustelu) 6. kesäkuuta 2023 kello 08.14, 08.32 (EEST)

text: :Oli tosiaan iso ilmiö jonkin aikaa, joten aihe on varmasti merkittävä. Luettelon voisi ehkä poistaa tai ainakin jättää siitä nuo yksittäisten hahmojen iskulauseet pois, sillä ne eivät tuo tähän paljon lisäarvoa. Ja onko tuolla järjestysnumeroinnilla jokin peruste? Lähdettä kaipaisi myös erityisesti väite, että "pelien perusajatus juontaa antiikin Kreikkaan ja Roomaan". --Risukarhi (keskustelu) 7. kesäkuuta 2023 kello 13.12 (EEST)

text: :Joo, ehdottomasti merkittävä. --Kärrmes (keskustelu) 7. kesäkuuta 2023 kello 14.41 (EEST)
Poistin merkittävyyden kyseenalaistuksen kun artikelia on korjattu ja sen säilyttämiseen näyttää olevan konsensus. --Linkkerpar⚡ 8. kesäkuuta 2023 kello 23.15 (EEST)
thread_title:  Merkittävyyskeskustelu
Keskustelu:Kurt Schwitters

message: Ovatko tarkat elinaikatiedot Factasta vai Wikidatan tiedoista? Vaihdoin siihen paikallisen mallineen, koska Wikidatasta tulee usein lähteetöntä ja virheellistä tietoa. --Abc10 (keskustelu) 6. kesäkuuta 2023 kello 09.22 (EEST)
replies: text: Aiheesta muualla -kohdassa olevassa Guggenheimissa on syntymäajat. Suomenkieliset kirjalähteet näyttävät olevan kaikki lakonisia ja syntymäajattomia, tietosanakirjoissa suunnilleen sama teksti kaikissa kustantajasta riippumatta. Paikallinen taiteilijamalline kyllä hyvä, wikidatamallista tuli muutenkin liikaa jos mitä hautakiveä ja laattaa.--BluePuddle (keskustelu) 6. kesäkuuta 2023 kello 14.59 (EEST)
replies: text: :Korjaatko niin, että siinä on lähde ja pois ne mitä ei ole lähteissä. --Abc10 (keskustelu) 6. kesäkuuta 2023 kello 15.06 (EEST)

text: :Tässä on hyvä lähde. Käytän sitä usein, koske sieltä yleensä löytyy jos ei muualta. Se kertoo sivun alareunassa myös käyttämänsä lähteet. --Abc10 (keskustelu) 6. kesäkuuta 2023 kello 15.11 (EEST)
replies: text: ::Toihan on hyvä, on musiikkipuolestakin paremmin. Tattista.--BluePuddle (keskustelu) 6. kesäkuuta 2023 kello 15.31 (EEST)
thread_title:  Elinaikatiedot
Keskustelu:Sarvikiisla

message: Birds of Japanin Google Booksissa olevan version ISBN on 978-1-4729-1386-9 (PB) tai 978-1-4729-1387-6 (eBook). En tiedä, mistä GB nämä kopsaa. Viitteeseen merkitty koskee pdf:ää ja on siis väärä.
Lives of North American Birdsin viitteessä on vuoden 2001 painoksen ISBN, GB:n vuoden 1996 painoksen ISBN 0-395-77017-3 (eli: ISBN-13: 978-0-395-77017-7  (cloth) tai 0-618-15988-6 (eli: ISBN-13: 978-0-618-15988-8 (flexi).
Korjasin yhden, josta kommentti yhteenvedossa ja siihen lisäys: ISBN-10 ei muutu ISBN-13:ksi pelkästään lisäämällä alkuun 978, vaan se pitää konvertoida asianmukaisesti, niin että tarkistusnumero on oikein. Mutta korjaa itse nämä.  --Abc10 (keskustelu) 6. kesäkuuta 2023 kello 19.37 (EEST)
thread_title:   ISBN
Keskustelu:Beginnings (Ambrose Sladen albumi)

message: Ihan mukavasti löytyi juttua vähälle huomiolle jääneestä levystä. Kannatan , joiltain osin mielestäni ehkä vähän suppea hyväksi. --Kärrmes (keskustelu) 7. kesäkuuta 2023 kello 11.23 (EEST)
replies: text: Onhan tämäkin jo musta aika pitkä. Lupaavaksi ainakin, ehkä voisin jopa hyväksikin kannattaa. --PtG (keskustelu) 12. kesäkuuta 2023 kello 22.29 (EEST)
replies: text: :Lupaava. Ealdwulf (Talk) 30. kesäkuuta 2023 kello 13.40 (EEST)
Merkitään lupaavaksi. --Kärrmes (keskustelu) 30. kesäkuuta 2023 kello 14.45 (EEST)
</div>
thread_title:  Laatuarviointi
Keskustelu:Taittuminen

message: Valo taittuu avaruudessa myös siten että kun valo kulkee planeetan ohi, vetää planeetan painovoima valoa puoleensa jolloin valo ikään kuin notkahtaa planeettaa kohden, muodostaen erittäin loivan u kirjaimen.   Painovoima saa myös kuut pysymään kiertoradalla planeetan ympärillä. Painovoima vetää valon säteitä myös puoleensa ja saa valon taittumaan. Jukka Flink (keskustelu) 7. kesäkuuta 2023 kello 12.19 (EEST)
replies: text: Ilmiö on Gravitaatiolinssi. Ei välttämättä ihan keskeisintä sisältöä tähän artikkeliin, koska ilmiön taustalla oleva fysiikka on eri kuin väliaineesta johtuvan taittumisen tapauksessa. Jähmefyysikko (keskustelu) 7. kesäkuuta 2023 kello 16.50 (EEST)
thread_title:  Valon taittuminen avaruudessa
Keskustelu:Grano

message: Kotivalo lisäsi artikkeliin  mainoshehkutus-varoituksen heinäkuussa 2021. Artikkeli oli silloin niin lyhyt, että tulkitsen, että varoitus liittyi ingressiin, jossa luki
 "Grano on suomalainen monitoimialayhtiö. Granon laajan tuote- ja palveluvalikoiman yhdistävänä sateenvarjona toimii markkinoinnin palvelut. Tarjooma sisältää markkinointiviestinnän tuotantoa ja kokonaisratkaisuja, sähköisiä julkaisuja, aineistojen hallintapalveluita sekä rakentamisen projektipankkiratkaisuja. Lisäksi Grano toteuttaa ulkomainontaan, myymälämarkkinointiin ja tapahtumiin liittyviä pintoja, rakenteita ja valomainoksia. Tuote- ja palvelutarjooma sisältää myös käännöspalveluita, pakkauksia ja etikettejä sekä painotuotteita ja tulostuspalveluita." 
Xrkkt korjasi kohdan näin:
 "Grano on suomalainen monitoimialayhtiö, joka tarjoaa pääasiassa markkinointiviestinnän palveluita." 
Voiko varoituksen poistaa päivityksen myötä, vai onko artikkelissa vielä muita ongelmia?Jjanhone (keskustelu) 7. kesäkuuta 2023 kello 12.28 (EEST)
replies: text: Voi, ja poistinkin jo. Onhan artikkelissa toki vielä suurelle yleisölle outoa markkinointijargonia sisällönhallintoineen ja kokonaisratkaisuineen jne, joten vielä olisi varaa skarpata. Kotivalo (keskustelu) 7. kesäkuuta 2023 kello 12.40 (EEST)
replies: text: :Kiitos. Tota kokonaisratkaisu-termiä mietin minäkin, mutta kun se on yksi viidestä päätuoteryhmän nimestä, niin voiko sitä vaihtaakaan? Erilaisia tuotteita kun on kymmeniä, 86 tällä sivulla.Jjanhone (keskustelu) 7. kesäkuuta 2023 kello 15.04 (EEST)
thread_title: Mainos?
Keskustelu:Islamovasemmistolaisuus

message: Olisiko nyt aika poistaa kritiikkimalline?Toivo ja Toivo (keskustelu) 7. kesäkuuta 2023 kello 17.03 (EEST)
Nyt sivu on sentään vähemmän propagandistinen kuin rankkaa kiihkoilua sisältävä Väestönvaihto, joka elelee ilman varoitusmallinetta. Toivo ja Toivo (keskustelu) 7. kesäkuuta 2023 kello 21.01 (EEST)

message: Onko suomenkieliselle nimelle lähdettä? Eli onko joku suomalainen tutkija käyttänyt tätä termiä vai onko tämä vain Hommaforumilla keksittyä uuskieltä? -193.210.195.186 6. elokuuta 2023 kello 18.08 (EEST)
thread_title:  Nimi
Keskustelu:Jäsenkorjaus

message: Tähän artikkeliin on vaan kopioitu joku oikolukematon tutkielma eikä sen muoto ole mitenkään tietosanakirja-artikkelimainen eikä Wikipedian tyyli- ja muotokäytäntöjen mukainen 91.154.122.35 7. kesäkuuta 2023 kello 18.36 (EEST)
thread_title:  Muoto
Keskustelu:Pekka Aittakumpu

message: Olisiko artikkeliin mahdollista saada kuvaa? Bau98 (keskustelu) 7. kesäkuuta 2023 kello 18.55 (EEST)
thread_title:  Kuva  

message: En muokkaa rohkeasti vaan ihan vain kysyn, että miksi tämän artikkelin johdannosssa korostetaan uskontoa mutta ei lainkaan mainita, mitä puoluetta hän edustaa? Puolueen mainitseminen johdannossa on muissa kansanedustaja-artikkeleissa lähes sääntö. --Lax (keskustelu) 7. maaliskuuta 2024 kello 19.09 (EET)
thread_title:  Kes kusta
Keskustelu:Kaisa Juuso

message: Olisiko artikkeliin mahdollista saada kuvaa? Bau98 (keskustelu) 7. kesäkuuta 2023 kello 19.09 (EEST)
replies: text: Ei ihan vielä, mutta jos uusikin hallitus julkaisee ministerikuvat Creative Commons 2.0 lisenssin alaisena niin Valtioneuvoston kuvapankin vapaassa aineistossa pitäisi piakoin olla. Ur Nan123 (keskustelu) 20. kesäkuuta 2023 kello 12.23 (EEST)
thread_title:  Kuva
Keskustelu:Marmorihietatokko

message: Nyt artikkelissa on lajille Pomatoschistus marmoratus annettu suomenkieliseksi nimeksi kuultohietatokko, joka todennäköisesti vastaa Varjon ja muiden kirjaa Maailman kalojen nimet. Minulla ei ole sitä hyllyssä, eikä sitä ole ihan lähikirjastossakaan. Kalanimistöä on ihan viimeaikoina uudistettu ja Suomen Lajitietokeskuksen mukaan P. marmoratus on marmorihietatokko ja Pomatoschistus lozanoi on saanut nimekseen kuultohietatokko. Jos joku Varjon kirjan omistaja tarkistaisi ja antaisi sivunumeron voisi asiasta mainita artikkelissa. --Nitraus (wikinät) 8. kesäkuuta 2023 kello 09.48 (EEST)
replies: text: Kaverilta kysyin: sivulla 100 on luettelo jossa se on. --Abc10 (keskustelu) 8. kesäkuuta 2023 kello 15.29 (EEST)
thread_title:  Uudempaa ja vanhempaa nimistöä
Keskustelu:Rohdoskauppa

message: Vuoden 1935 lain jälkeen rohdoskaupat eivät saaneeet myydä lääkkeitä. Nimitys vapautui, mutta miten se rinnastuu myöhempiin kemikalikauppoihin > kemikalioihin (huom. yksi "a"), jotka olivat hygienia- ja kauneudenhoitotuotteita myyviä kauppoja. Sekin nimitys lienee painunut historiaan, ja tilalle on tullut kauppakeskuksien yhteydessä olevia kosmetiikkakauppoja, esim. Emotion, joilla lienee jokin virallisempi yleisnimi. --Abc10 (keskustelu) 8. kesäkuuta 2023 kello 09.49 (EEST)
replies: text: Kemikalikaupoista onkin tässä. --Abc10 (keskustelu) 8. kesäkuuta 2023 kello 09.52 (EEST)
thread_title:  Kemikalikauppa
Keskustelu:Bartolomeo Ammannati

message: Artikkeli oli siirretty uudelle nimelle ja lisätty lähde sille. Lisätyssä lähteessä etunimi on kuitenkin Bartolommeo. Pitäisikö siirtää vielä kerran, niin että etunimikin vastaisi lähdettä? Lähteestä ei myöskään ole otettu artikkeliin tarkempia elintietoja.--MAQuire (keskustelu) 8. kesäkuuta 2023 kello 11.27 (EEST)
thread_title:  Bartolomeo vai Bartolommeo
Keskustelu luokasta:Medievistit

message: Pidän luokan nykyistä nimeä medievistit huonona, koska en ole törmännyt tähän nimitykseen Wikipedian ulkopuolella missään ja valtaosa hakutuloksista on italiankielisiä... Ehdottaisin uudeksi nimeksi :Luokka:Keskiajan tutkijat mikä olisi huomattavasti informatiivisempi ja vähemmän sivistyssanamainen. Toinen vaihtoehto jota en suosittele olisi medievalisti, joka sekin on luullakseni yleisempi kuin nykyinen nimi. Edes keskiajan tutkimukselle omistautuneet seurat, kuten Glossa, eivät tietääkseni käytä tätä nimeä kuvatessaan toimintaansa. Luokka on nykyisellään äärimmäisen vajaa, mihin luulen erikoisen nimen olevan osasyynä. Täältä puuttuu lukuisten eri historian oppialojen ammattilaisia niin taide- kuin kirkkohistoriastakin. Toinen vähintään yhtä surullinen otus on Luettelo medievisteistä, joka hupaisasti alkaa "tämä on luettelo keskiajan tutkijoista eli medievisteistä". --Suomalta (keskustelu) 8. kesäkuuta 2023 kello 18.05 (EEST)
replies: text: Keskustelu aiheesta näköjään siirtynyt → Kahvihuoneeseen, eli jatko sinne eikä kahteen paikkaan. --abc10 (keskustelu) 8. maaliskuuta 2024 kello 08.54 (EET)
thread_title:  Medievisti vai keskiajan tutkija?
Keskustelu:Iraninsieraintokko

message: Tässä taas nähdään, että muuttuva taksonomia saattaa aiheuttaa ongelmia suomenkielisten nimien kanssa. Artikkeliin on kirjoitettu, ihan lähteenmukaisesti, että idänsieraintokko on Proterorhinus nasalis. Kuitenkin Suomen Lajitietokeskus antaa idänsieraintokon tieteelliseksi nimeksi Proterorhinus semipellucidus (meillä artikkeli Proterorhinus semipellucidus) ja Proterorhinus nasalis on iraninsieraintokko. Taksonomisesti nämä siis ovat läheisiä. Mitäs näille tehtäisiin?  --Nitraus (wikinät) 8. kesäkuuta 2023 kello 20.39 (EEST)
replies: text: Mielestäni tämä on aika helppo tapaus. Tässä tutkimuksessa on paljastunut, että idänsieraintokko on muutaman lajin kompleksi. Laajimmalla alueella elävä laji sai periä suomenkielisen idänsieraintokko-nimen, vaikka sen tieteelliseksi nimeksi tuli Proterorhinus semipellucidus. Aiemmin koko lajikompleksia tarkoittanut Proterorhinus nasalis siirtyi vain Iranissa elävälle lajille, joka sai uuden nimen iraninsieraintokko. Nimet voivat mennä tällaisissa tapauksissa ristiin, koska suomenkielisistä nimistä poiketen tieteelliset nimet ovat sidottuja johonkin tyyppiyksilöön. Lajitietokeskuksessa näkyvä suomenkielisten nimien muutos on täysin tarkoituksenmukainen, ja uutta nimistöä voi huoletta siirtyä käyttämään myös Wikipediassa. --Paranaja (keskustelu • muokkaukset) 9. kesäkuuta 2023 kello 01.53 (EEST)
thread_title:  Nimi ja taksonomia
Keskustelu:Kokonaishedelmällisyysluku

message: Aika värikästä. Eli spermaa olisi tarjolla, mutta kun ei kelpaa?
"Professori Anna Rotkirchin mukaan syynä syntyvyyden nopeaan laskuun 2010-luvun Suomessa on miesten nopea syrjäytyminen, joka alkaa jo koulussa. 2000-luvulla syntyneiden määrä on seurannut 25–34-vuotiaiden miesten työllisyysastetta ja siten romahtanut 2010-luvulla. Pienituloisten osuus 25–34-vuotiaista miehistä nousi nopeasti yhdeksästä 18 prosenttiin, mutta osuus naisista laski alle 10 prosentin. Myös maksuhäiriöt ja matala koulutus ovat paljon yleisempiä miehillä, ja syrjäytyneet miehet syrjäytyvät usein lisääntymisestäkin. Koulutetuista 40–45-vuotiaista miehistä lapsettomia on 22 %, vain perusasteen suorittaneista 35 % ja kaikista 40–45-vuotiaista naisista vain 20 %. Vain pari prosenttia miehistä tulee vielä myöhemmin isäksi. Kouluttamattomatkin miehet haluaisivat lapsia mutta eivät saa. Jos tyttöjen koulutulokset olisivat yhtä huonoja kuin poikien nykyään, Rotkirchin mukaan "sitä pidettäisiin kansallisena skandaalina." 45.128.224.102 9. kesäkuuta 2023 kello 00.03 (EEST)
thread_title:  Kuka incel kirjoitti tämän kokonaishedelmällisyysluku artikkeliin?
Keskustelu:Luettelo King Diamondin jäsenistä

message: Poistin taannoin erillisen yhtyeartikkelin (King Diamond (yhtye)) ja yhdistin sen soveltuvin osin artikkeliin King Diamond. Sisältö oli suurelta osin päällekkäistä. Loin kuitenkin nyt sen tilalle tällaisen luettelon, koska tuntuu höpsöltä luetteloida henkilöstä kertovassa artikkelissa kaikki hänen sooloyhtyeessään soittaneet musikantit. Artikkeli on käännös englanninkielisestä Wikipediasta, joten siihen pitäisi vielä löytää lähteet, enkä olisi tehnyt tällaista ollenkaan, jollei yhtyeartikkeliin olisi ollut niin suurta määrää Wikipedian sisäisiä linkkejä. Yhtyeartikkelin voi myöhemmin luoda uudestaan, jos 1) löytyy lähde, jossa todetaan että kyseessä on tosiaan erillinen yhtye eikä Kinkun sooloura; 2) yhtyeartikkeliin merkitään lähteet ja 3) yhtyeartikkeliin saadaan riittävästi nimen omaan orkesterista kertovaa tietoa — aiemmassa versiossa kerrottiin pitkästi mm. Kinkun uskonnollisesta vakaumuksesta eli se oli käytännössä henkilöartikkeli. --Miihkali (K • M) 10. kesäkuuta 2023 kello 21.14 (EEST)
replies: text: Lähteet etsinkin jo. Miihkali (K • M) 10. kesäkuuta 2023 kello 22.09 (EEST)
thread_title:  Kootut selitykset
Keskustelu:Länsi-Siperian talousalue

message: alkukoti -hakusanaa, - artikkelia ei ole. Siis mitä tarkoitetaan alkukodilla. Kun puhutaan suomalaisten alkukodista - niin mitä se tarkoittaa? Jostain sinne alkukotiikin on tultu! Juhani rautio (keskustelu) 11. kesäkuuta 2023 kello 09.56 (EEST)
thread_title:  historia
Keskustelu:Volodymyr Dorošenko

message: Almanac ei ole tässä almanakka vaan kalenteri, jonka vanha merkitys on "3. vars. kaunokirjallisia kirjoituksia, runoja ym. sisältävä julkaisu, albumi" (Nykysuomen sanakirja). --Abc10 (keskustelu) 11. kesäkuuta 2023 kello 15.54 (EEST)
 Jos olet muualla muutellut kalentereita almanakoiksi, palauttaisitko ne entiselleen. --Abc10 (keskustelu) 11. kesäkuuta 2023 kello 16.21 (EEST)
thread_title:  Almanac
Keskustelu Wikipediasta:Viikon kilpailu/Viikon kilpailu 2023-24

message: Onkohan tämä samaa ongelmaa kuin edellisillä viikoilla?--Ptmies (keskustelu) 12. kesäkuuta 2023 kello 18.38 (EEST)
replies: text: Ilmeisesti jatkuu ja jatkuu..--Veli Himmeä (keskustelu) 12. kesäkuuta 2023 kello 21.06 (EEST)
thread_title:  Botti pysähtynyt
Keskustelu:Kerto

message: Miksei viilupuu käy? Mitä kalevalaista tulee mukaan, kun viilupuun sijasta yleistermiksi yritetään syöttää puuviilukerroksista kyhättyä, formaldehydi-myrkyllä liimattua kertopuuta.
Suosittelen kertopuu-nimen hylkäämistä ja viilupuun käyttöä edelleen. 
Myrkkypuu olisi parempi nimitys meitä formaldehydi-allergikkoja ajatellen. 80.223.17.216 14. kesäkuuta 2023 kello 18.22 (EEST)
replies: text: Myrkkypuu kuulostaa hauskalta, voisi pistää vitsillä 👍. Spuiqenizer (keskustelu) 14. kesäkuuta 2023 kello 18.25 (EEST)
thread_title:  Kertopuu
Keskustelu:Erkki Norell

message: Jääkiekkokirjoista löytyy tieto että Norell on pelannut kaudella 1959-60 kaksi SM-sarjaottelua HIFK:ssa maalivahtina, tämänkin voisi mainita häneen liittyvässä artikkelissa. 88.113.170.21 14. kesäkuuta 2023 kello 23.57 (EEST)
thread_title:  Norellin urheilutausta
Keskustelu:Keravan vanhussurmat

message: Uhrit siis olivat 57- ja 65-vuotiaita? Miksi heitä kutsutaan vanhuksiksi? 2001:14BB:C5:9B66:5084:5398:83B3:18D 15. kesäkuuta 2023 kello 18.00 (EEST)
thread_title:  Vanhussurmat?
Keskustelu:Luettelo Kinnulan julkisista taideteoksista ja muistomerkeistä

message: * OK' - Pohjanmaan ja Hämeen maakuntien rajakivi eli Viittasenkivi tai Valkiaisten kivi. Toisen lähteen mukaan Pohjanmaan ja Savon rajakivi. Mainitaan mm. lähteissä  ja Matkailu; Kinnula.fi . Ainahan näitä Suomen ulkorajaan/ rauhoihin liittymättömiä alue- ja paikallishistoriallisia rajakiviä ei ole taulukkoihin laitettu, mutta välillä on ja etenkin on sisällytetty, jos näihin liittyy muistolaatta ja lähteistys. Tämä vuodesta 1739-40 rajakivenä toiminut kivi, jossa on kaiverrukset esimerkiksi aiempien ja laajojen Lohtajan (Pohjanmaa) ja Viitasaren (Hämeen) kuntien nimistä, sai muistokilven Suomen muistomerkit -teoksen mukaan vuonna 1982. --Paju (keskustelu) 16. kesäkuuta 2023 kello 00.58 (EEST)
replies: text: :Vittasenkivi Lestijärventie 878  63.43132|24.90272  (Kansalaisen karttapaikka) --Aulis Eskola (keskustelu) 24. lokakuuta 2023 kello 22.11 (EEST)
thread_title: Lisättävää
Keskustelu:Luettelo Petäjäveden julkisista taideteoksista ja muistomerkeistä

message: * Lisätty yöllä Vapaussodan muistomerkki (todennäk. pystytetty ennen vuotta 1937) Petäjäveden vanhen kirkon (Vanhankirkontie 9) läheisellä Vanhalle hautausmaalla, valokuvan perusteella sijainti lähellä järvenrantaa. Lähdeteos () ei täsmennä paikkaa enemmälti.  Olit lisännyt koordinaatit ennen kuin ehdin valokuvan avulla tehdä valistunutta arvausta tästä. Oliko sinulla joku lisälähde käytössäsi, eli mihin koordinaatit perustuvat (niille ei indikoida sijainnin epävarmuutta)?--Paju (keskustelu) 16. kesäkuuta 2023 kello 12.58 (EEST)
thread_title: Lisäyksiä
Keskustelu:Jeiskin lentoasema

message: Tämä on aika hankalasti luettava kapealta näytöltä, kun alussa on molemmin puolin kuvat.--MAQuire (keskustelu) 17. kesäkuuta 2023 kello 13.24 (EEST)
replies: text: Niin. Kokeilin minäkin uudehkolla kännykällä tätä lukea. Oletuksena kännykässäni on aito verkkosivu (fi.wikipedia.org) eli ns. työpöytänäkymä. Jos piti kännykkää pystyssä (kapea näyttö), artikkelin karttaa, tekstiä ja lentokenttämallinetta oli parasta lukea kutakin erikseen siirtämällä kohdistinta. Ja teksti oli tuon vasemmalle sijoitetun sijaintikartan vuoksi hieman hankalaa lukea, kun tekstikenttä leveni karttakuvan jälkeen. Mutta kun kännykän asetti vaakatasoon (ja oletuksena oli selaimen sisällön kierto näyttöä vastaavasti), ei tekstin lukemisessa ollut kännykälläkään suurempaa haastetta. Katsoitko Jeiskin lentoaseman artikkelia siis tämän "työpöytänäkymän" kautta, vain pystysuuntaisesti?

text: Jos verkkosivua / artikkelia sen sijaan katsoo mobiilinäkymällä (fi.m.wikipedia.org) tuo verkkosivun vasemmanpuoleinen kartta siirtyi ainakin minulla lentokenttämallineen alapuolelle pystynäytöllä. Mobiilinäkymän saa päälle verkkosivun alalaidasta, jos ei kännykällä/selaimella tule itsestään. Ja mobiilinäkymästä pääsee samalla tavoin wikipediasivustojen klassiseen työpöytänäkymään. Monessa selaimessa kännyllä katsottaessa mobiilinäkymä on matkapuhelimella ja tabletilla ollut oletustila (mutta itse en siitä erityisemmin pidä). Tämän artikkelin lukeminen kännykällä mielestäni helpottui selvästi artikkelia mobiilitilassa lukemalla. Toki nytkin sai kartan ja mallineen pikkutekstejä suurennella sormilla näyttöä zoomaamalla, jos niitä halusi lukea. Suosittelisin kokeilemaan mobiilitilaa, jos vaikka se helpottaisi artikkelien lukemista?

text: [Olen miettinyt useana vuonna, että sivustojen luettavuuden ja esteettömyyden parantamiseen voisi Wikimedia Suomen vuosisuunnitelmassa panna paukkuja. Harmittavasti etäkokoukset ovat olleet vierastamassani Googleen kokousympäristössä.- Mutta tästä luettavuudesta: Voisi olla hyvä, että jossain vaiheessa perehtyisin omalta osaltani enemmän wikipedia-artikkeleissa käytettyjen verkkosivun elementtien (kuten kuvatekstien, karttojen symbolien ja tekstien, mallineiden tekstien) parempaan näkymiseen oletusarvoisesti mobiilinäkymässä.] Yst. --Paju (keskustelu) 18. kesäkuuta 2023 kello 01.54 (EEST)
thread_title:  Luettavuus